Den afrikanske unionen

Den afrikanske unionen (AU) er ein samarbeidsorganisasjon for statane i Afrika og vart danna 9. juli 2002 i Durban i Sør-Afrika. AU etterfølgjer den tidlegare samarbeidsorganisasjonen Organisasjonen for afrikansk einskap (OAU) og har som mål å verta ein meir langtgåande politisk og økonomisk eining enn denne. AU skal fremje demokrati, menneskerettar og utvikling i Afrika. Den fyrste leiaren i organisasjonen var Sør-Afrika sin president Thabo Mbeki. Tanken om ein afrikansk union vart til av Libya sin leiar Muammar al-Gaddafi i 1999. Han vert rekna som hovudarkitekten bak unionsprosjektet.

AU har forlate OAU sitt prinsipp om ikkje-innblanding i statane og skal saman danne ein felles fredsstyrke. Den endra politikken har mellom anna resultert i militært nærvær i Darfur i Sudan og Komorane.

«Let Us All Unite and Celebrate Together» er nasjonalsongen til unionen.

Medlemmar
Den afrikanske unionen har 55 medlemmar som omfattar nesten heile det afrikanske kontinentet. Marokko valde lenge å stå utanfor, fordi Vest-Sahara, som det gjer krav på, er medlem. Den 30. januar 2017 kom Marrokko likevel inn som medlem.

På grunn av militærkupp, har følgjande land vorte mellombels suspenderte frå unionen: Burkina Faso, Gabon, Guinea, Mali, Niger og Sudan.

 Toppmøte 
 Nr.  Stad  Dato  Frå  Til 1   Durban i Sør-Afrika  9. juli 2002  11. juli 2002 2   Maputo i Mosambik  10. juli 2003  11. juli 2003    Sirte i Libya  Februar 2004 (omframt møte) 3   Addis Abeba i Etiopia  6. juli 2004  8. juli 2004 4   Abuja i Nigeria  24. januar 2005  31. januar 2005 5   Sirte i Libya  28. juni 2005  5. juli 2005 6   Khartoum i Sudan  16. januar 2006  24. januar 2006 7   Banjul i Gambia  25. juni 2006  2. juli 2006 8   Addis Abeba i Etiopia  22. januar 2007  30. januar 2007

 Leiarar 
 Nr.  Leiar  Innsett  Forlét stillinga 1   Thabo Mbeki  9. juli 2002  10. juli 2003  2   Joaquim Chissano  10. juli 2003  6. juli 2004 3   Olusegun Obasanjo  6. juli 2004  24. januar 2006 4   Denis Sassou-Nguesso  24. januar 2006  24. januar 2007  5   John Kufuor  30. januar 2007  31. januar 2008 6   Jakaya Kikwete  31. januar 2008  2. februar 2009  7   Muammar al-Gaddafi  2. februar 2009  31. januar 2010 8   Bingu wa Mutharika  31. januar 2010  31. januar 2011 9   Teodoro Obiang Nguema Mbasogo  31. januar 2011  29. januar 2012 10   Yayi Boni  29. januar 2012  27. januar 2013 11   Hailemariam Desalegn  27. januar 2013  30. januar 2014 12   Mohamed Ould Abdel Aziz  30. januar 2014  30. januar 2015 13   Robert Mugabe  30. januar 2015  30. januar 2016 14   Idriss Déby  30. januar 2016  30. januar 2017 15   Alpha Condé  30. januar 2017  28. januar 2018   16   Paul Kagame  28. januar 2018  10. februar 2019   17   Abdel Fattah al-Sisi  10. februar 2019  10. februar 2020  18   Cyril Ramaphosa  10. februar 2020  6. februar 2021  19   Félix Tshisekedi  6. februar 2021  5. februar 2022 20   Macky Sall  5. februar 2022  18. februar 2023 21   Azali Assoumani  18. februar 2023  17. februar 2024 22   Mohamed Ould Ghazouani  17. februar 2024   15. februar 2025 23   João Lourenço   15. februar 2025  

Kjelder

 Bakgrunnsstoff 



Kategori:Afrikanske organisasjonar
Kategori:Internasjonale organisasjonar
Kategori:Skipingar i 2002